পুঁজিবাদী সমাজব্যবস্থায় শিক্ষাও অন্যান্য শিল্পপণ্যের মতোই একটি লাভজনক পণ্য। পশ্চিমা পুঁজিবাদী দেশগুলো এই বাণিজ্যিক পণ্যের উৎপাদক এবং বিশ্বের দরিদ্র দেশগুলো তার অসহায় ভোক্তা। এই ব্যবস্থায় দরিদ্র দেশগুলো তাদের যাবতীয় সামর্থ্য উজাড় করে যাদের বিশেষজ্ঞ শিক্ষায় শিক্ষিত করে তোলে, পশ্চিমের ধনী দেশগুলো তাদের বেশি বেতনে কিনে নিয়ে যায়। এই মেধা পাচারের ফলে গরিব দেশে থেকে যায় নিম্নজ্ঞান ও নিম্নদক্ষতাসম্পন্ন জনগোষ্ঠী, যারা জাতীয় প্রবৃদ্ধি ও সমৃদ্ধি অর্জনে সামান্যই অবদান রাখতে পারে।